stanford-oval/wikipedia huggingface dataset:
נא"פ
היסטוריה

בשנת 1920 הסתיימה מלחמת האזרחים ברוסיה וקומוניסטים החלו לבסס את שלטונם ברוסיה. הקצאת המזון קוצצה על ידי השלטונות. הרעב הקיף את הכפר והעיר ושנאת האיכרים לשלטון הקומוניסטי הלכה וגברה כיוון שלא קיבל את מה שהובטח להם. העוינות כלפי השלטון הייתה מצד אותם חוגים שאותם הוא התכוון לייצג (פועלים ואיכרים). השלטון בראשות לנין החליט בשנת 1921 לפייס את האוכלוסייה ולהנהיג את הנא"פ - הנהגת שוק חופשי מבוקר ומתן אפשרות לאיכרים למכור את תוצרתם בשוק החופשי על פי כללים של ביקוש והיצע. כך בוצע גם לגבי מסחר זעיר ומלאכה. המשטר שמר על בעלותו על התעשייה הכבדה, הקרקעות ואוצרות הטבע, התחבורה והתקשורת. הנא"פ הגביר את הייצור (בעיקר בכפר), כיוון שהיה כדאי לאיכרים לייצר ולשווק סחורה במחירי שוק, וצמצם את המחסור והרעב. הייתה זו הצלה למשטר הקומוניסטי, שתוארה כ-"צעד אחד אחורה כדי לצעוד שניים קדימה". שלטונות קידמו יצירת קשר ("סמיצ'קה") בין תושבי הערים והכפרים.
מדיניות הנא"פ הייתה
1. תחום החקלאות: עיבוד חופשי של האדמות ומכירה חופשית של התוצרת רק לאחר תשלום מס קבוע. הממשלה ביטלה את חובות האיכרים למדינה, אך מצד שני כל הקרקעות היו שייכות למדינה.
2. בתחום התעשייה: המפעלים הגדולים יישארו בידי המדינה והקטנים יהיו לפרטיים
3. בתחום הפיננסי: לנין יסד מטבע חדש ובנקים מבוססים, וכך שבה רוסיה לשלם במזומנים
4. בתחום המסחרי: סחר הפנים חופשי וסחר החוץ נוהל בידי המדינה בלבד
5. תחום קשרי החוץ: לנין ניסה לעודד משקיעים זרים להשקיע ברוסיה כדי להרוויח מטבע זר
תוצאות תוכנית הנא"פ:
1. הכלכלה ברוסיה החלה להתייצב
2. התוכנית עזרה לשלטון לפייס את העם
3. התוכנית אכזבה את הקומוניסטים המקוריים
4. היו אנשים שהצליחו להתעשר בזכות התוכנית, כינו אותם ה'נאפמנים', ובכפר הם היו נקראים הקולאקים
לנין תכנן את התוכנית למשך 7 שנים, אולם בשנת 1924 הוא מת והתוכנית הופסקה.
בעקבות התוכנית הופסקה חלוקת התלושים וחזר השימוש בכסף מזומן.
מדיניות זו הופסקה בשנת 1928 באופן מעשי ובשנת 1931 הוכרז על כך באופן רשמי.
סיבלקו

| --- | --- |

 נתונים כלליים
 תקופת הפעילות:  1872–הווה (כ־152 שנים) 
 חברות בנות:  Sibelco Europe MineralsPlus 
 מיקום המטה:  אנטוורפן 
 ענפי תעשייה:  כרייה 
 עובדים:  10,000 
  
 www.sibelco.com
 
סיבלקו היא חברה בלגית הכורה ומפיקה, בין היתר, חול קוורץ. משרדיה הראשיים של החברה נמצאים באנטוורפן. החברה מחזיקה ב-174 אתרי ייצור ב-31 מדינות ברחבי העולם, עם 8,500 עובדים, מתוכם 300 בבלגיה. החברה נמצאת בבעלות מספר משפחות בלגיות .
היסטוריה

ב-1845 התגלו מרבצים של חול קוורץ במהלך חפירת תעלת בוכולט-הרנטלס ליד לומל, דסל ומול. בשנת 1872 נוסדה חברת Sablières et Carrières Réunies (SCR) כדי להפיק את החול. ב-1896 החברה התמזגה לתוך SCR-Sibelco. המייסד שלה היה סטניסלס אמנס. באותה שנה רכשה החברה מנוע קיטור למיכון מחצבת החול בסטיבנסונן.
בסביבות 1910 פעלו גם חברות קטנות רבות. החול הועבר ליעדים באמצעות כלי שיט. SCR-Sibelco רכשה ידע טכנולוגי והייתה פעילה גם בזיהוי ופתיחת אתרים חדשים, שסייעו להוזיל את עלויות ההובלה. כיום, מפעילה סיבלקו יותר מ-100 מחצבות הממוקמות בכל רחבי העולם. בשנת 1955 נבנה מפעל חדש לייבוש וטחינת חול קוורץ. בשנת 1983 נבנה בלומל מתקן חדש.
החברה רכשה חלק בחברת הפקת החמר Watts Blake Bearne הפועלת בדבון שבאנגליה ב-1988, וב-1999 רכשה את כל הבעלות על החברה.
מאז 1996 החברה ההולנדית Ankerpoort NV, עם שמונה חברות הפקה באירופה, היא חברת בת מלאה של סיבלקו. סיבלקו מחזיקה גם את מחצבת סיגראנו בהירלן.
מחקר רישום מקרקעין לשנת 2016 הראה ש-SCR-Sibelco היה בעל הקרקע הפרטי הגדול ביותר בפלנדריה, עם יותר מ-2,000 הקטרים של בעלות ראשית ישירות או דרך חברת הבת NMZ.
הערות שוליים

↑  Misnoegde Duitse aandeelhouders controleren 20 % van zandreus Sibelco, 10 juni 2020
↑  The county of Devon (England) has played a central role in the global ceramics industry and forms an important part of Sibelco’s heritage., www.sibelco.com (באנגלית)
↑  Blauw bloed heerst over Vlaamse grond, apache.be, 8 maart 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיבלקו".
אמפיפארק באר שבע

| --- | --- |

 מידע כללי
 סוג:  תיאטרון פתוח 
 מיקום:  באר שבע 
 מדינה:  ישראל 
 הקמה ובנייה
 תקופת הבנייה:  ? – אוקטובר 2013
 תאריך פתיחה רשמי:  אוקטובר 2013 
 אדריכל:  גדעון שריג 
 קואורדינטות:  31°14′10″N 34°48′26″E﻿ / ﻿31.236055555556°N 34.807111111111°E﻿ / 31.236055555556; 34.807111111111
 www.amphi7.co.il/index.php
  מפת מיקום  מפה דינמית   (למפת באר שבע מוגדלת) אמפיפארק באר שבע (למפת באר שבע רגילה) אמפיפארק באר שבע (למפת צפון הנגב רגילה) אמפיפארק באר שבע (למפת צפון הנגב מוגדלת) אמפיפארק באר שבע   he אמפיפארק באר שבעhe אמפיפארק באר שבעמפת  __ באר שבע (in English: Beersheba) [‌צפון הנגב‌]מצפון, ממזרח ומערב: __ מועצה אזורית בני שמעון (in English: Bnei Shimon Regional Council) ממזרח: __ עומר (יישוב) (in English: Omer, Israel), __ תל שבע (in English: Tel Sheva) מדרום: __ שגב שלום (in English: Shaqib al-Salam), __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0;
 
אמפיפארק באר שבע (וכן: אמפיתיאטרון באר שבע) הוא אמפיתיאטרון ומתחם הופעות שממוקם בפארק נחל באר שבע. הוא משתרע על פני 104 דונם שהם כ-2% משטח הפארק. בנייתו של האמפיפארק הסתיימה באוקטובר 2013. הוא הגדול ביותר והמאובזר ביותר בישראל. עלות הקמתו נאמדה בכ-60 מיליון ש"ח.
תכנון ובנייה

האמפיפארק נבנה ביוזמתה של עיריית באר שבע ובשיתוף עם חברות הבת שלה, בהן כיוונים - החברה לתרבות הפנאי באר שבע, רשות הניקוז "שקמה בשור", הקרן הקיימת לישראל, משרד השיכון וארגון JNF ארצות הברית.
תכנונו של האמפיפארק בוצע על ידי משרד אדריכלים בראשותו של האדריכל גדעון שריג. התכנון הסתיים בשנת 2010.
האמפיפארק נבנה על גבעה מלאכותית שגובהה 13 מטרים ושטחה הוא 57 דונם בלב פארק נחל באר שבע]. עבודות העפר כללו כ-500,000 מטר מעוקב אדמה, שהובאה מאזור באר שבע וממאגר מים נבטים שנבנה במקביל.
לאחר השלמת עבודות העפר, החלה בניית האמפיפארק עצמו ועבודות הפיתוח. עבודות הבנייה הסתיימו באוקטובר 2013. המתחם נחנך בהופעה של הזמר שלמה ארצי ב-24 באוקטובר 2013.
מרכיבי מתחם האמפיפארק

האמפיפארק כולל מתחם מופעים מגודר המכיל בין 10,000 ל-12,000 מקומות ישיבה, מהם כ-4,000 מושבים קבועים והשאר במדשאה שמסביב. אל המתחם מובילות שלוש כניסות קהל ובמרכזו ניצבת במה בשטח 665 מ"ר. מעל לבמה אלמנט תאורה המתנשא לגובה של 42 מטרים ובנוי מברזל וכבלי פלדה שעליהם נורות LED, המציגות בשעות החשיכה מופע אור המסמן את המתחם מרחוק.
במקום ישנן רחבות דשא חיצוניות לאירוח כנסים ואירועים גדולים, מבני שירותים ותשתית לפריסת עמדות שירותים ניידים.
מחוץ למתחם המגודר, ניצבות שלוש במות קטנות הנקראות "אמפי-דשא" המיועדות להכיל עד 6,000 אנשים כל אחת, מתחמי פיקניק מוצלים, שבילי הליכה, שבילי אופניים ומתקני משחק.
גלריה

עמוד התאורה - סימן ההיכר של הפארק
מדשאות האמפיפארק
גן משחקים
מבט מהצד
ראו גם

נווה מדבר עירוני
הערות שוליים

↑  דורון לביא וגילאת בניאד, ניתוח עלות-תועלת: פארק נחל באר שבע, הרשת הגאוגרפית 6, 2013, עמ' 19–31.
↑  יונתן קנטי‏, אמפיפארק באר-שבע: הכישלון הגדול של העירייה, באתר וואלה, 1 בנובמבר 2013
↑  נעמה ריבה, חג האורות בבאר שבע נמשך כל השנה: לילות הזויים בבירת הנגב, באתר Xnet‏, 29 בנובמבר 2013
נונה שלאנט

נונה שלאנט הוא שם הבמה של רוני שוקרון, אמן פלסטי, מלכת דראג, מוזיקאי ומאפר ישראלי.
ביוגרפיה

נולד במגדל העמק, אח קטן מבין שלושה. לאחר לימודיו בתיכון "אורט רוגוזין", התגייס לצה"ל כצלם ומעצב גרפי. לאחר השירות הצבאי, עבר לתל אביב והחל לעבוד כמעצב גרפי בחדשות ערוץ עשר ולמד איפור מקצועי.
ביוגרפיה > נונה שלאנט

בשנת 2011 החל להופיע בדראג. סגנון הדראג של דמותו מתמקד באופנה ותלבושות אוונגרדיות. בראשית דרכו המקצועית בעולם הדראג השתתף בתערוכה בנמל יפו. לצד זאת, תצלום שלו בדראג התפרסם בגרסה האיטלקית של מגזין ווג. בנוסף, דגמן בתצוגות אופנה של מעצבים כגון רוברטו קאוולי, רנה גליקסמן וקיי לונג. ב-2012 הופיע בסרט קצר בשם "סיפור מהתחת", שהוצג בפסטיבל הבינלאומי לקולנוע גאה. באותה התקופה הוכתר על ידי מגזין טיים אאוט למלכת הדראג האופנתית בישראל. בשנת 2017 נבחר לאחד מאנשי השנה של המגזין.
ב-2022 הציג יצירות פלסטיות בתערוכה "Daddy Issues" בגלריית פאן בתל אביב. באותה השנה אף העלה מופע ספוקן וורד שבו הציג את שיריו המקוריים. בנוסף, הופיע בפרק הסיום של העונה השלישית של קופה ראשית. ב-2023 כיכב בקמפיין של חברת טבע ל-PREP. באותה השנה התארח בפודקאסט "המניפה" בהנחיית ידידיה ויטל. לאורך השנים שוקרון הופיע בדראג במסיבות של הקהילה הגאה, העביר סיורים בנושא אופנה מטעם עיריית תל אביב והנחה שעת סיפור בדראג לילדים. שוקרון מעביר סדנאות איפור והרצאות על סיפור חייו. בעבר שימש כשגריר של העיר תל אביב מטעם משרד התיירות ועיריית תל אביב.
שוקרון מוציא שירים תחת דמותה של נונה שלאנט. ב-2023 שיתף פעולה עם טניה וינוקור בשיר "אברה כדברה". ב-2024 הוציא שלושה שירים, שהופקו בעזרת בינה מלאכותית.
מחוץ לדראג, שוקרון עובד כסייע בגני ילדים בתל אביב.
הערות שוליים

1 2  יעל גרטי, בבוקר סייע בגן ילדים, בערב דראג קווין: "אולי אני אהיה מלכת הילדים הבאה", באתר ynet, 26 במאי 2022
↑  אוונדראג: הכירו את נונה שלאנט, באתר ‏מאקו‏, 27 בינואר 2012
↑  מריאנה בננסון, נונה שלנט לימדה אותנו (בסטייל) לזרוק את ההגדרות לפח, באתר נונה שלנט: אנשי השנה של טיים אאוט 2017, ‏2017-12-28
↑  ארז ביאלר, ‏"אני רואה את ההרמוניה בכל הזהויות שלי", באתר ‏מאקו‏, 5 ביוני 2023
↑  Yaron Ten Brink, אמן אחד בשבוע: רוני שוקרון ונונה שלאנט חושב.ת על אבא, באתר אמן אחד בשבוע: רוני שוקרון ונונה שלאנט חושב.ת על אבא | טיים אאוט, ‏2022-01-02
↑  Shenkar Admin, רוני שוקרון הגיע לשנקר בשביל להעביר סדנה מיוחדת על נשיות לא מגדרית וקבלת האחר, באתר שנקר - הנדסה. עיצוב. אמנות, ‏2018-04-22
↑  Reut Barnea, רוני שוקרון: נונה שלאנט היא ישות שחיה בי, שחייבת לצאת ולהתבטא, באתר מגזין פורטפוליו, ‏2022-09-28
↑  ארז ביאלר, ‏"אני רואה את ההרמוניה בכל הזהויות שלי", באתר ‏מאקו‏, 5 ביוני 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נונה שלאנט".
מדינות פלאו

הרפובליקה של פלאו (מאוית גם בֵּלאו) היא מדינת איים באוקיינוס השקט, הממוקמת כ-500 קילומטר מזרחית לפיליפינים. הרפובליקה קיבלה את עצמאותה ב-1994 מארצות הברית, והיא אחת המדינות הצעירות והקטנות ביותר בעולם.
מבחינה מנהלתית פלאו מחולקת ל-16 מדינות (states).
מפת מדינות פלאו
| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | שם | בירה | שם בשפת המקור | אוכלוסייה  (2020) | שטח בקמ"ר |
| 1 | קאיאנגל | קאיאנג | Kayangel‏ | 41 | 3 |
| 2 | איימליק | מונגמי | Aimeliik‏ | 363 | 52 |
| 3 | אייראי | נגטקיב | Airai ‏ | 2,529 | 44 |
| 4 | מלקאוק | מלקיוק | Melekeok‏ | 318 | 28 |
| 5 | נגארַאַרד | אולימנג | Ngaraard‏ | 396 | 36 |
| 6 | נגראֶלונג | מנגלנג | Ngarchelong‏ | 384 | 10 |
| 7 | נגרדמאו | אורדמנג | Ngardmau‏ | 238 | 47 |
| 8 | נגרמלנגוי | אימאונג | Ngaremlengui ‏ | 349 | 65 |
| 9 | נגטפנג | נגרקלמדל | Ngatpang ‏ | 289 | 47 |
| 10 | נגאֶסאר | נגרסואול | Ngchesar ‏ | 319 | 41 |
| 11 | נגיוואל | נגרקיאי | Ngiwal ‏ | 312 | 26 |
| 12 | אנגאור | נגרמאס | Angaur  ‏ | 114 | 8 |
| 13 | קורור | נגרבֶּאֶד | Koror ‏ | 11,199 | 18 |
| 14 | פלליו | קלואולקלובד | Peleliu ‏ | 470 | 13 |
| 15 | הטוהוביי | הטוהוביי | Hatohobei ‏ | 39 | 3 |
| 16 | סונסורול | דונגוסרו | Sonsorol ‏ | 53 | 3 |
מחוזות קיריבטי

עם הכרזת העצמאות של קיריבטי בוטלה החלוקה המנהלית של המדינה למחוזות. עם זאת, בהתאם מצב הגאוגרפי ניתן להבחין ב-3 קבוצות איים שבמדינה.
מפת קיריבטי
| 0 | 1 | 2 | 3 | 4 |
| --- | --- | --- | --- | --- |
| קבוצת איים | בירה | שם בשפת המקור | אוכלוסייה נכון לשנת 2020 | שטח, קמ"ר |
| איי גילברט | דרום טאראווה | Tungaru‏ | 108,145 | 281 |
| איי ליין | קיריטימטי | Kiritimati‏ | 11,252 | 514 |
| איי פניקס | קנטון | Rawaki ‏ | 41 | 27.6 |
סוניה שווסטר

| --- | --- |
אין תמונה חופשית
 לידה:  29 במרץ 1935 רומניה 
 פטירה:  2018 (בגיל 82 בערך) ישראל 
 מדינה:  ישראל 
 
סוניה שווסטר (29 במרץ 1935 – 2018) הייתה מחלוצות הקהילה הטרנסית בישראל.
קורות חיים

נולדה ב-1935 כזכר ברומניה למשפחה יהודית. במהלך מלחמת העולם השנייה גורשה ביחד עם משפחתה למחנות בגבול אוקראינה בשל המוצא המולדובי של אמה. לאחר המלחמה עברה המשפחה לבקאו, שם עבדה שווסטר במפעל הטקסטיל הממשלתי. הוכרה כנכה בשל רדיפות הנאצים.
במהלך עבודתה ניהלה רומן סודי עם בנו של מנהל המפעל, אך סיימה אותו כשעלתה לארץ ישראל ב-1961 עם משפחתה. לאחר ההגעה לישראל, התגוררה עם משפחתה בנווה צדק ועבדה במפעל ליטוש יהלומים. בהמשך למדה בתדמור ועבדה במלצרות.
בתחילת שנות ה-70 עברה ניתוח התאמה מגדרית בבלגיה ולאחר מכן החלה לנדוד בין ערים שונות באירופה ביחד עם אפרת טילמה, גילה גולדשטיין ונשים טרנסיות נוספות.
בשנות ה-80 חזרה לישראל. זמן קצר לאחר חזרתה, נעצרה על ידי המשטרה ונשפטה למאסר של עשרה חודשים בשל היותה טרנסג'נדרית. תחילה נשלחה לבית סוהר לגברים, אולם לאחר שמנהל בית הכלא הבין כי נשקפת סכנה לחייה מצד שאר האסירים, העביר אותה לכלא נשים. כאשר הגיעה לכלא הנשים, התבקשה להתפשט והסוהרים החליטו להחזיר אותה לכלא הגברים. מנהל בית הסוהר החליט להעבירה לבידוד, על מנת ששאר האסירים לא יתקפו אותה.
מאסרה הגיע לכותרות, והעיתונים דיווחו על "קוקסינל בכלא רמלה". לאחר ששמעה על הפרשה, שולמית אלוני פעלה לשפר את תנאי המאסר של שווסטר, כך שמספר ימים לאחר תחילת המאסר הוכנסו כלביה לתא הבידוד על מנת לסייע לה בהעברת הזמן. לאחר חודש וחצי של מאבק, אלוני הצליחה לגרום לכך שבוטלו האישומים והיא שוחררה לחופשי. ישנן טענות שהיכרותה של אלוני עם שווסטר דחפה אותה לקדם את ביטול האיסור על משכב זכר.
שווסטר נפטרה ממחלת הסרטן ב-2018. מכיוון שלא הצליחה לשנות את מינה במשרד הפנים לנקבה, נקברה כגבר, אף על פי שהבהירה לפני מותה על התנגדותה לכך.
הנצחה

לאחר מותה ייסדה עמותת מעברים לקשת הטרנסית פרס על שמה שניתן לפעילים לקידום טרנסג'נדרים בישראל. פרס זה ניתן בשיתוף פעולה עם שגרירויות שוודיה, בלגיה וקנדה.
הערות שוליים

1 2 3 4  תומו חן, סוניה שווסטר ז"ל – מבידוד בכלא גברים ליקירת העיר ת"א, באתר WDG, ‏29 במרץ 2019
1 2 3  הקהילה הטרנסית העניקה לחברי הכנסת פרס על קידום זכויות הטרנסג'נדרים, באתר WDG, ‏29 במרץ 2019
1 2  סוניה שווסטר – 29.03.1935, באתר יום בהיסטוריה להט"בית, ‏30 בדצמבר 2020
↑  אקטיבסטילס, יום הזיכרון הטרנסי: כמאתיים צעדו עם לפידים נגד השנאה, באתר "שיחה מקומית", 21 בנובמבר 2018
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סוניה שווסטר".
מחוזות טובאלו

מבחינה מנהלית כוללת טובאלו 9 איים בהתאם למספר האיים המיושבים.

| # | אי (מחוז) | בירה | שם בשפת המקור | אוכלוסייה  נכון לשנת 2017 | שטח, קמ"ר |
| --- | --- | --- | --- | --- | --- |
| 1 | ננומאה | לולואה | Nanumea‏ | 512 | 3.87 |
| 2 | ניוטאו | קוליה | Niutao‏ | 582 | 2.5 |
| 3 | ננומנגה | טונגה | Nanumanga‏ | 491 | 3.0 |
| 4 | נואי | טנראקה | Nui‏ | 610 | 2.8 |
| 5 | ואיטופו | אסאו | Vaitupu‏ | 1,061 | 5.6 |
| 6 | נוקופטאו | סבבה | Nukufetau‏ | 597 | 3 |
| 7 | פונאפוטי | פונאפוטי | Funafuti‏ | 6,320 | 2.40 |
| 8 | נוקולאלאה | פאנגאוה | Nukulaelae‏ | 300 | 1.8 |
| 9 | ניולקיטה | ניולקיטה | Niulakita‏ | 34 | 0.4 |
אל תלחצי, אני בדרך

| --- | --- |

 מבוסס על:  "תאריך היעד" מאת אלן ר. כהן ואלן פרידלנד
 בימוי:  טוד פיליפס 
 הופק בידי:  טוד פיליפס דניאל גולדברג סוזן דאוני
 תסריט:  אלן ר. כהן אלן פרידלנד אדם סזתיקיאל טוד פיליפס
 עריכה:  דברה נייל-פישר 
 שחקנים ראשיים:  רוברט דאוני ג'וניור זאק גליפיאנאקיס מישל מונאהן ג'ולייט לואיס ג'יימי פוקס
 מוזיקה:  כריסטוף בק 
 צילום:  לורנס שר 
 מדינה:  ארצות הברית 
 חברת הפקה:  Legendary Pictures Green Hat Films
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  31 באוקטובר 2010 (פסטיבל הסרטים – חזיונות לילה) 5 בנובמבר 2010 ארצות הברית
 משך הקרנה:  95 דק' 
 שפת הסרט:  אנגלית 
 סוגה:  סרט קומדיה, סרט מסע, סרט חבר'ה 
 תקציב:  65,000,000 $
 הכנסות:  211,780,824 $
 הכנסות באתר מוג'ו:   duedate
 אתר רשמי
 דף הסרט ב־IMDb
 
אל תלחצי, אני בדרך (באנגלית: Due Date) הוא סרט קומדיה משנת 2010 בבימויו של טוד פיליפס ובכיכובם של רוברט דאוני ג'וניור וזאק גליפיאנאקיס. הסרט נכתב על ידי אלן ר. כהן, אלן פרידלנד, אדם סזתיקיאל וכן על ידי הבמאי טוד פיליפס. הסרט יצא לאור ב-5 בנובמבר 2010 וצולם בלאס קרוסס, ניו מקסיקו, אטלנטה, ג'ורג'יה ואלבמה.
צוות השחקנים

| שם השחקן | שם הדמות |
| --- | --- |
רוברט דאוני ג'וניור: פיטר היימן
זאק גליפיאנאקיס: אית'ן טרמבליי
מישל מונאהן: שרה היימן
ג'ולייט לואיס: היידי
ג'יימי פוקס: דאריל ג'ונסון
ריזה: מרשל חברת התעופה
דני מקברייד: עובד בווסטרן יוניון
טוד פיליפס: בארי
מימי קנדי: אמא של שרה
קיגן-מייקל קיי: אב חדש
אהרון לוסטיג: ד"ר גרין
מרק רודריגז: סוכן פדרלי
סטפן מיטרוביץ' (2002)

סטפן מיטרוביץ' (בסרבית: Стефан Митровић; נולד ב-15 באוגוסט 2002 בקרושבאץ שברפובליקה הפדרלית של יוגוסלביה) הוא כדורגלן סרבי המשחק בעמדת קשר הכנף בקבוצת לוון בהשאלה מהלאס ורונה מהסרייה א' ובנבחרת סרביה.
קריירת מועדונים

מיטרוביץ' גדל במחלקות הנוער של המילטון סרביאנס, ג'יבובה אקדמי, המילטון יונייטד, אמפייר ניאגרה אקדמי וטורונטו בקנדה. לאחר מכן שיחק בהמילטון סיטי 1.
בשנת 2019 חתם מיטרוביץ' בראדניצ'קי ניש מליגת העל הסרבית. ב-23 בנובמבר 2019 ערך את הופעת הבכורה שלו במועדון, בהפסד 0–2 לכוכב האדום בלגרד במסגרת המחזור ה-17 בליגה לעונת 2019/2020. הוא ערך 57 הופעות ליגה במדי המועדון, בהן הבקיע 13 שערים.
ב-18 ביולי 2022 חתם מיטרוביץ' בכוכב האדום בלגרד מליגת העל הסרבית. ב-24 ביולי ערך את הופעת הבכורה שלו במועדון, בניצחון 1–2 על מלאדוסט לוצ'אני במסגרת המחזור השלישי בליגה לעונת 2022/2023. במשחק זה הבקיע את שער הבכורה שלו במועדון.
ב-1 בפברואר 2024 חתם בהלאס ורונה.
ב-6 בספטמבר 2024 הושאל אל לוון מליגת העל הבלגית.
קריירה בינלאומית

ב-24 בספטמבר 2022 ערך מיטרוביץ' את הופעת הבכורה שלו בנבחרת סרביה, בניצחון 1–4 על נבחרת שוודיה במסגרת ליגת האומות 2022/2023.
הערות שוליים

↑  Стефан Митровић у Црвеној звезди! באתר הרשמי של הכוכב האדום בלגרד, 18 ביולי 2022 (בסרבית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטפן מיטרוביץ' (2002)".
לוג'יה

הלוג'יה באוספדלה דלי אינוצ'נטי בפירנצה
לוג'יה כפולה בכניסה לבניין עיריית ברן (אנ')
באדריכלות, לוג'יה (באיטלקית: Loggia) היא אלמנט דמוי ארקדה או אכסדרה, הנמצא בחזיתו של בניין. הלוג'יה פונה בצידה האחד לחלל הפתוח שמחוץ לבניין, ובצד זה היא נתמכת בעמודים. בניגוד לאכסדרה המתאימה בעיקר כמעבר לאורך חזית הבניין, המונח לוג'יה מתייחס בדרך כלל לאכסדרת כניסה למבנה, המתפקדת כמבואה.
הלוג'יה נבנית בדרך כלל בקומת הקרקע או בקומת הכניסה למבנה, אך לעיתים גם בקומות גבוהות יותר, והיא עשויה לעטר את הפורטיקו (מבנה השער) של הבניין, ובצורתה זו היא מופיעה בדרך כלל בשתי קומות ומכונה "לוג'יה כפולה". מקורו של המושג באיטליה בה הייתה בניית לוג'יות פופולרית במיוחד במאה ה-17.
ראו גם

ארקדה
אכסדרה
פאלאצו בארבאריגו

| --- | --- |

 מידע כללי
 סוג:  בניין 
 כתובת:  דורסודורו 
 מיקום:  ונציה 
 מדינה:  איטליה 
 הקמה ובנייה
 סגנון אדריכלי:  אדריכלות הרנסאנס 
 קואורדינטות:  45°25′52″N 12°19′50″E﻿ / ﻿45.431°N 12.3306°E﻿ / 45.431; 12.3306
  (למפת ונציה מוגדלת) פאלאצו בארבאריגו(למפת ונציה רגילה) פאלאצו בארבאריגו
 
חזית המבנה הפונה לעבר התעלה הגדולה
פאלאצו בארבאריגו (באיטלקית: Palazzo Barbarigo) הוא ארמון הניצב על גדת התעלה הגדולה בוונציה שבאיטליה.
היסטוריה

הארמון הוקם במאה ה-16, בסגנון הרנסאנס. לארמון שלוש קומות, והוא בנוי בסגנון אופייני - לוג'יה פתוחה פונה לעבר התעלה הגדולה, כאשר בקומה השנייה של המבנה (הפיאנו נובילה) מרפסת נוספת מעוטרת בעמודים. בקומה השלישית נבנתה קומת מגורים נוספת (סקונדו פיאנו נובילה).
כיום, הארמון הוא אחד הארמונות המפוארים ביותר לאורך התעלה הגדולה, בזכות פסיפסים העשויים זכוכית מוראנו שהמבנה עוטר בהם בשנת 1886, עת היה בבעלות חברה לייצור זכוכית שמקום מושבה במוראנו. פסיפסים אלה נוצרו בסגנון ביזנטי בהשפעת פסיפסי בזיליקת סן מרקו הסמוכה.
התקנת הפסיפסים עוררה ביקורת ציבורית שכן בכך הפך המבנה למעוטר הרבה יותר מהמבנים האחרים שסביבו, שמצבם באותה עת התדרדר בשל הזנחה. בתגובה טענו בעלי המבנה כי בתקופת הרנסאנס כל הארמונות שלאורך התעלה הגדולה עוטרו בפרסקאות ועיטורי זהב וגבס, שנזקקו לחידוש מעת לעת, ורק בשל הזנחה הם אינם בנמצא כיום.
כיום משמש המבנה כאולם תצוגה וכחנות לממכר זכוכית מוראנו.
Puerta cochera

ציור של פורט-קוצ'ר.
פורט-קוצ'ר טיפוסי מהמאה ה-19, באחוזת וואדסדון
דוגמה מודרנית בבית חולים
Puerta cochera (בצרפתית: Porte cochère; בתרגום חופשי: שער הכרכרות), היא מרפסת מקורה או מדורגת המשמשת כגישה ראשית או משנית לבניין. המרפסת מאפשרת מעבר של סוס וכרכרה, וכיום גם רכב מנועי, ובכך מונעת מיושביו להיות מושפעים ממזג האוויר בעת כניסה או יציאה.
ה-"פורט-קוצ'ר" עדיין נמצאים במבנים כמו מבני ציבור ובתי מלון, ומציעים גישה מקורה למבקרים ולאורחים המגיעים בתחבורה ממונעת.
דלתות המוסך מאפשרות מעבר של כלי רכב, לרוב נמצאות לצד אכסדרות, עמודי אכסדרה או כניסות לתנועת בני אדם. ובנוסף לא ימצאו לצד דלתות הגישה למוסך או למוסך עצמו.
הערות שוליים

↑  Top 10 Design Tips to Dazzle Your Guests: The Porte Cochere, HKS Architecture
↑  Comprehensive Guide to Garage Doors - Champion Garage Door Repair, Champion Garage Door Repair, ‏1 ביוני 2022
האוונג'רס הצעירים

| --- | --- |

האוונג'רס הצעירים, כפי שהופיעו על עטיפת החוברת Avengers: The Children's Crusade #1 מיולי 2010, אמנות מאת ג'ים צ'ונג וג'סטין פונסור.
 סוג:  קבוצת גיבורי-על
 הוצאה לאור:  מארוול קומיקס
 הופעה ראשונה:  Young Avengers #1 (אפריל 2005)
 יוצרים:  אלן היינברג ג'ים צ'ונג
 מידע
 סטטוס:  פעיל
 בסיס:  נייד
 חברוּת בקבוצה:  אלייג'ה בראדלי (מנהיג) הוקאיי (קייט בישופ) האלקלינג ויקאן ספיד סטינג מיס אמריקה
 חברוּּת לשעבר בקבוצה:  איירון לאד, ויז'ן, ילד מארוול, לוקי, פרודיג'י  (ראו פירוט בהאוונג'רס - דמויות)
האוונג'רס הצעירים (באנגלית: Young Avengers) היא קבוצה בדיונית של גיבורי-על המופיעה בחוברות הקומיקס האוונג'רס ביקום מארוול קומיקס. הופעתה הראשונה הייתה בחוברת Young Avengers #1 מאפריל 2005, והיא נוצרה על ידי הכותב אלן היינברג והמאייר ג'ים צ'ונג.
ביוגרפיה בדיונית

לאחר אירועי "האוונג'רס מתפרקים", הקים את הקבוצה איירון לאד, צעיר בשם נתניאל ריצ'רדס מהמאה ה-30 שמגלה שהוא עתיד לגדול להיות קאנג הכובש, כובש אכזר שנוסע בין זמנים שונים ואויב ותיק של האוונג'רס. כאשר קאנג הכובש מנסה לגייס את עזרתו, נתניאל גונב ממנו ציוד מסע בזמן וחוזר בזמן בתקווה שהאוונג'רס יצילו אותו מהגורל שלו. כאשר הוא מגיע לתקופה שבה קבוצתם מפורקת הוא מוצא את שרידיו של ויז'ן, ובעזרת הקשר של האנדרואיד למערכת ההפעלה של החליפה שלו הוא מגלה תוכנית לגיוס קבוצת אוונג'רס של הדור הבא.
הוא מגייס שלושה אנשים: תיאודור "טדי" אלטמן בעל חוזק ויכולת להחליף צורה שמקבל את הכינוי האלקלינג בגלל הדמיון המסוים שיש לו לענק הירוק; ויליאם "בילי" קפלן בעל יכולת קסם מוגבלת שלוקח את הכינוי אסגרדיאן בגלל היכולת שלו ליצור ברקים ולעוף בדומה לתור (בהמשך הוא משנה את שמו לויקאן); ואלייג'ה "איליי" בראדלי, חזק כמו קפטן אמריקה ונכד של קפטן אמריקה השחור, הנוטל את הכינוי פטריוט. במהלך ההרפתקה הגדולה הראשונה שלהם, שבה הם מתעמתים עם קאנג הכובש, מצטרפים לשורותיהם גם קאסי לאנג, בתו של סקוט לאנג, איש הנמלה השני, שגם לה יש יכולת לשנות את גודלה ונוטלת את הכינוי סטאטור; וקייט בישופ, נערה עשירה ללא כוחות על אבל עם יכולת מרשימה בשימוש בחץ וקשת ורצון להילחם בפשע, אשר מקבלת את הכינוי הוקאיי על השם קלינט בארטון שבתקופה זאת לא היה בחיים.
בהרפתקאות הבאות שלהם מצטרפים עוד שני חברים: תומאס שפרד בעל מהירות-על שנוטל את השם ספיד והויז'ן שנוצר מהשריון של איירון לאד לאחר שזה עזב חזרה למאה ה-30. בשלב זה גם מתגלה הקשר של חברי הקבוצה לקבוצת האוונג'רס המקורית. בילי ותומאס שזהים זה לזה כמו תאומים (חוץ מצבע השיער) הם למעשה הבנים התאומים של מכשפת השני. טדי הוא בנם של הגיבור קפטן מארוול השייך לגזע החייזרי קרי ושל נסיכה מגזע הסקרול ונולד במהלך המלחמה בין הקרי והסקרול.
במהלך מלחמת האזרחים, האוונג'רס הצעירים הצטרפו לתנועת ההתנגדות של קפטן אמריקה. במהלך המלחמה הם עזרו לקבוצת ה-Runaways מלוס אנג'לס שנרדפו על ידי כוחות הממשלה.
כאשר כוחותיו המתחזקים של בילי הדאיגו את האוונג'רס שהוא עלול להיות מסוכן כמו מכשפת השני יצאה כל הקבוצה למסע על מנת לגלות מה באמת קרה לה. בעזרת מגנטו וקוויקסילבר הם הצליחו לאתר אותה בטירתו של דוקטור דום ללא שום זיכרון מחייה הקודמים. הם מצליחים להחזיר לה את זיכרונה, להציל את סקוט לאנג ממוות בעבר ולהוכיח שדוקטור דום אשם חלקית בכך שהיא השתגעה וגרמה להרס נוראי בעזרת כוחות לשינוי המציאות. אך בקרב קשה נגד דוקטור דום שהצליח לגייס את הכוחות האלו לעצמו קאסי מתה. איירון לאד, שחזר לעזור לקבוצה, רוצח את ויז'ן ואז עוזב בחזרה למערבולת הזמן. איליי מאוכזב מתפקודו במהלך ההרפתקה האחרונה מחליט לעזוב את הקבוצה. כך נותרים רק ארבעה חברים בקבוצה.
החל מינואר 2013 מתחילה סדרה חדשה של האוונג'רס הצעירים שבה אל שלושה מחברי הקבוצה הנותרים (בילי, טדי וקייט) מצטרפים: אמריקה צ'אבז - גיבורה צעירה בעלת יכולת תעופה וחוזק מרשים הנודעת בכינוייה מיס אמריקה; נו-ואר - חייזר מאומת הקרי של יקום מקביל; ולוקי שמת וחזר לחיים בתור ילד.
אזכור במדיות אחרות

החל מהשלב הרביעי בסרטי היקום הקולנועי של מארוול, חלק מחברי הקבוצה הוצגו בסרטים השונים והועלתה השערה שאולפני מארוול מתכננים סרט/סדרה המבוססים על הקבוצה הצעירה. הרעיון להקמתה של הקבוצה הועלה לראשונה בסופו של הסרט "המארוולס" (2023), שבו קמלה קאן (שהוצגה בסדרה "מיס מארוול" בגילומה של אימאן ולאני) נפגשת עם קייט בישופ (שהוצגה בסדרה "הוקאיי" בגילומה של היילי סטיינפלד) ומדברת איתה על האפשרות לגייס גיבורים צעירים כמו קאסי לאנג (שהוצגה בסרטים "אנטמן", "אנטמן והצרעה" ו"אנטמן והצרעה: קוונטומאניה") ולהקים ביחד קבוצה.
חברים נוספים של האוונג'רס הצעירים שהוצגו ביקום הקולנועי כוללים גם:
בילי וטומי מקסימוף, בגילומם של ג'וליאן היליארד וג'ט קליין, שהוצגו בסדרת הטלוויזיה "וונדה-ויז'ן" (2021) של שירות הסטרימינג דיסני+ וכן בתור מקביליהם מארץ-838 בסרט "דוקטור סטריינג' בממדי הטירוף" (2022).
איליי בראדלי, בגילומו של אלייג'ה ריצ'רדסון, שהוצג בסדרת "הפלקון וחייל החורף" (2021).
קיד לוקי (בגילומו של ג'ק ויל), שהוצג בעונתה הראשונה של הסדרה "לוקי" כמשתנה צעיר של לוקי המקורי.
אמריקה צ'אבז (בגילומה של סוצ'י גומז), שהוצגה בסרט "דוקטור סטריינג' בממדי הטירוף".
הערות שוליים

↑  Civil War #2, August 2006